
Zap. št.:4/2014-MZ
Datum:9.4.2014
Vabilo na predstavitev navodil za kmetovanje v Zgornji Mežiški dolini

V Zgornji Mežiški dolini je bil v letu 2007 sprejet odlok o območjih največje obremenjenosti okolja in o programu ukrepov za izboljšanje kakovosti okolja v Zgornji Mežiški dolini. V okviru Odloka so bili opredeljeni tudi ukrepi za izboljšanje kakovosti okolja, ki so bili podrobno določeni v programu ukrepov za izboljšanje kakovosti okolja. Vsi ukrepi naj bi končno prispevali k znižanju vsebnosti svinca, cinka in kadmija na saniranih območjih in posledično pridelavi varne hrane. V programu ukrepov za izboljšanje stanja so navedeni tudi ukrepi povezani s pridelavo varne hrane, ki izhajajo tako iz ozaveščanja, izobraževanja in poznavanja ukrepov, ki zmanjšujejo vsebnost težkih kovin v pridelani hrani. 

V povezavi s tem ukrepom so bila na Kmetijsko gozdarski zbornici Slovenije v okviru delovne skupine, v letu 2013, pripravljena Navodila za kmetovanje v Zgornji Mežiški dolini. V navodilih so navedeni ukrepi in dejavnosti, ki usmerjajo izvajanje kmetijske dejavnosti v smeri  manjše vsebnosti težkih kovin v pridelanih živilih na tem območju. 
Vabimo vas, da se udeležite izobraževanja, na to temo,

v četrtek, 17. 04. 2014, ob 11.00 uri
v poročni dvorani občine Črna na Koroškem,
Center 101, 2393 Črna na Koroškem.
Program:
Uvodni pozdrav županje občine Črna na Koroškem
 
Predstavitev Navodil za kmetovanje v Zgornji Mežiški dolini, 
dr. Dušica Majer, KGZS, trajanje: 10 min
 
Ukrepi povezani s problematiko Mežiške doline,

Mojca Jakša, Ministrstvo za kmetijstvo in okolje, trajanje:20 minut.
 
Živeti s svincem v Zg. Mežiški dolini - dosedanje raziskave in usmeritve, 
dr. Nives Vrbič Kugonič, ERICo Velenje, trajanje: 30 minut.
 
Predstavitev možnih ukrepov v kmetijstvu za zmanjšanje onesnaženosti pridelkov in živalskih proizvodov s težkimi kovinami, 

Mitja Zupančič, univ. dipl. inž. zoot, svetovalec specialist za področje ekološkega kmetovanja, KGZS-Zavod CE, trajanje: 45 minut.
 
Lastnosti tal in spreminjanje le-teh v prid zmanjševanja dostopnosti težkih kovin za rastline (apnenje, organska snov, .), mag. Tatjana Pevec, specialistka za travništvo, pašništvo in krmne rastline, KGZS-Zavod CE, trajanje: 30 minut.
 
 Preprečevanje oziroma zmanjševanje kontaminacije s težkimi kovinami v procesu od njive do krožnika (primerno čiščenje, …), 

mag. Matej Ivartnik, Nacionalni inštitut za javno zdravje, OE Ravne na Koroškem, trajanje: 20 minut.
 
Razprava
Izobraževanje bo predvidoma zaključeno ob 14.00 uri.

Vljudno vabljeni !





Vesna Čuček, univ. dipl. inž. kmet. in univ. dipl. ekon.






Vodja oddelka za kmetijsko svetovanje





               

Pripravili:

Mitja Zupančič, univ. dipl. inž. zoot. 

               

Svetovalec specialist II (za področje ekološko kmetovanje), KGZS-Zavod CE   
Vinko Golob, inž.kmet.

Koordinator IV (za območje izpostave Ravne), KGZS-Zavod CE       
           .
Dr. Dušica Majer,
Vodja oddelka za rastlinsko pridelavo in živinorejo, KGZS
